Skulp. - Free Online Library
MLA style: "Skulp.." The Free Library. 2015 Tydskrif vir Letterkunde 25 Sep. 2021 https://www.thefreelibrary.com/Skulp.-a0411752752
Chicago style: The Free Library. S.v. Skulp.." Retrieved Sep 25 2021 from https://www.thefreelibrary.com/Skulp.-a0411752752
APA style: Skulp.. (n.d.) >The Free Library. (2014). Retrieved Sep 25 2021 from https://www.thefreelibrary.com/Skulp.-a0411752752
Hennie Aucamp. Pretoria: Protea Boekhuis,
2014. 70 pp. ISBN: 978-1-4853-0069-4.
DOI: http://dx.doi.org/ 10.4314/tvl.v52i1.22
Dat Hennie Aucamp een van die produktiefste en veelsydigste skrywers in Afrikaans was, is nie te betwyfel nie. Benewens kortverhale is hy ook bekend as skrywer van kabarettekste, liedtekste, dagboeke, kritiese opstelle en gedigte. Reeds in 1984 publiseer hy Die blou uur: 50 cocktail-kwatryne en vestig hom as beoefenaar van die vormvaste digvorm. In Pluk die dag (1994) en Koerier (1999) word Aucamp se voorkeur vir die kwatryn voortgesit en nou in 2014 sluit hy sy omvangryke oeuvre af met Skulp, weer eens vol verse in kwatrynvorm.
In die ander skulp-gedig, "Nautilus pompilius" (11) word die skulp gebruik as metafoor vir die skeppingsproses met sy waarneming, verkenning en matematiese presisie--soos wanneer die digter die rymvas vers bedryf. Terselfdertyd word in die bundel diegene wat te vroeg debuteer berispe in "Debuutbundel" (21):
Aucamp skryf in hierdie versameling kwatryne oor die bekende gegewens in sy oeuvre. Daar is die intertekstuele spel met die wereldletterkunde, die terughunkering na die arkadiese bestaan op die geboortegrond, die erotiek en die stuitige, asook 'n metafisiese be sinning oor "veral nou" (9) wanneer die sterwensuur verwag word. Vergelyk ook die volgende kwatryn, "Heilige dae" (27):
Die dae is heilig
'n snoer vol silwer perels
en daar is swelsels onder sy oe,
bevestig sy alvermoe.
Om een bundel met dieselfde tipe vers (Aucamp het ook die sonnetvorm beoefen) te produseer en steeds die leser se aandag te kan hou, is nie almal beskore nie. Aucamp wissel die kwatrynpatroon af en steek nie vas in een tema nie; hy varieer. Soms skep 'n rymwoord of twee die gevoel van gedwongenheid ("om die akker vir die beetoes te rooi") of is daar 'n fasiele beskrywing van byvoorbeeld 'n wolkie, maar in die geheel gesien, is dit 'n welkome bydrae tot laatwerk in Afrikaans--soos Johann de Lange op die agterplat aandui.
Haar hand beskryf 'n halfmaan: Sy groet terwyl haar boot vertrek, soos in 'n stoet, na Bestemming Onbekend. Hoe lyk die nuwe plek? en hoekom geen blomme en wimpels op die dek?